CELEX: 22013D0485
Language: lv
Date: 2013-07-30 00:00:00
Title: 2013/485/ES: ĀKK un ES Vēstnieku komitejas Lēmums Nr. 3/2013 ( 2013. gada 30. jūlijs ), ar ko ieceļ Uzņēmumu attīstības centra (UAC) Valdes locekļus

5.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 263/18
            
         ĀKK UN ES VĒSTNIEKU KOMITEJAS LĒMUMS Nr. 3/2013
   (2013. gada 30. jūlijs),
   ar ko ieceļ Uzņēmumu attīstības centra (UAC) Valdes locekļus
   (2013/485/ES)
   ĀKK UN ES VĒSTNIEKU KOMITEJA,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pirmo reizi grozīts 2005. gada 25. jūnijā Luksemburgā (2), otro reizi – 2010. gada 22. jūnijā Vagadugu (3), un jo īpaši tā III pielikuma 2. panta 6. punktu,
   ņemot vērā ĀKK un EK Vēstnieku komitejas Lēmumu Nr. 8/2005 (2005. gada 20. jūlijs) par Uzņēmumu attīstības centra statūtiem un reglamentu (4) un jo īpaši tā 9. panta 1. punktu,
   tā kā:
   
               (1)
            
            
               Uzņēmumu attīstības centra (UAC) statūtu un reglamenta 9. pantā, kas pieņemti ar ĀKK un EK Vēstnieku komitejas Lēmumu Nr. 8/2005, ir noteikts, ka Vēstnieku komiteja ieceļ Valdes locekļus ilgākais uz pieciem gadiem.
            
         
               (2)
            
            
               Uzņēmumu attīstības centra pašreizējo Valdes locekļu pilnvaras, kas grozītas ar ĀKK un ES Vēstnieku komitejas Lēmumu Nr. 1/2013 (5), beigsies 2013. gada 6. septembrī.
            
         
               (3)
            
            
               Ir jānodrošina UAC stabilitāte un turpmākā darbība, ņemot vērā, ka tā vadību nodrošina direktors ad interim,
            
         IR PIEŅĒMUSI ŠO LĒMUMU.
   1. pants
   Neskarot lēmumus, kuri komitejai atbilstīgi tās prerogatīvām varētu būt jāpieņem vēlāk, trīs Uzņēmumu attīstības centra Valdes ES locekļu pilnvaras tiek pagarinātas uz sešu mēnešu laikposmu, un trīs jauni ĀKK locekļi tiek iecelti uz piecu gadu laikposmu.
   UAC Valdes sastāvs ir šāds:
   
               —
            
            
               
                  Adebayo AKINDEINDE kungs,
            
         
               —
            
            
               
                  Giovannangelo MONTECCHI PALAZZI kungs,
            
         
               —
            
            
               
                  Vera VENCLIKOVA kundze,
            
         kuru pilnvaru termiņš beigsies 2014. gada 6. martā, un
   
               —
            
            
               
                  John Atkins ARUHURI kungs,
            
         
               —
            
            
               
                  Maria MACHAILO-ELLIS kundze,
            
         
               —
            
            
               
                  Félix MOUKO kungs,
            
         kuru pilnvaru termiņš beigsies 2018. gada 6. septembrī.
   2. pants
   Šis lēmums stājas spēkā 2013. gada 7. septembrī. To var pārskatīt jebkurā laikā atbilstīgi centra situācijai.
   
      Briselē, 2013. gada 30. jūlijā
      
         
            ĀKK un ES Vēstnieku komitejas vārdā –
         
            priekšsēdētājs
         
         S. O. OUTLULE
      
   
   
      (1)  OV L 317, 15.12.2000., 3. lpp.
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū un pirmo reizi grozīts 2005. gada 25. jūnijā Luksemburgā (OV L 287, 4.11.2010., 3. lpp.).
   
      (4)  OV L 66, 8.3.2006., 16. lpp.
   
      (5)  OV L 84, 23.3.2013., 28. lpp.